दिल्ली में लगातार हो रही सीलिंग के विरोध में आज नरेला में सभी व्यापारियों ने अपनी दुकानें बंद करके नरेला नगर निगम के कार्यालय के सामने प्रोटेस्ट किया। नरेला जोन निगम कार्यालय के सामने इस विरोध प्रदर्शन में बीजेपी, आम आदमी पार्टी और कांग्रेस तीनों पार्टियों के नेता पहुंचे। कहीं न कहीं साफ है जिन 20 विधानसभाओं में चुनाव होने हैं उनमें नरेला भी है इसलिए किसी भी पार्टी ने व्यापारियों के वोट बैंक को देखते हुए यहां आकर समर्थन किया। सीलिंग के खिलाफ व्यापारियों के साथ तीनों पार्टियों के नेता मंच पर आये और व्यापारियों का साथ देने लगे।